ב"ה

**י״ד כסלו - יום חתונת הרבי והרבנית - הקלטת אולפן**

אברמ׳ל: בן 10 ובער׳ל בן 15

2 אחים בחתונת הרבי

**אברמ׳ל** (קול צעיר, ילד): שלום לכם! אנחנו לא ממש מכירים, אז אספר שלכם ששמי אברמ׳ל,  ואני זכיתי בזכות עצומה. ההורים שלי החליטו שאסע לחתונה של הבת של הרבי שלנו, הרבי הרייצ. בוורשא בפולין!  יחד עם אחי הגדול ויודע הכל בער׳ל.

**בער׳ל** (קול בוגר יותר, של בחור): לא ממש יודע הכל...אבל אולי יותר מאברמ׳ל.. אברמ׳ל, אתה רוצה לספר להם על החוויה הראשונה שהיתה לנו מיד כשהגענו?

**אברמ׳ל**: בטח! הגענו לתחנת הרכבת בוורשא בדיוק בזמן שהרכבת של הרבי הגיעה. היתה שם צפיפות גדולה, ודחיפות... זה היה יום לפני החתונה והמון אנשים הגיעו לתחנת הרכבת. האמת היא שבהתחלה שאלתי את בער׳ל אם הוא מכיר את כל האנשים האלה ולמה כל כך הרבה אנשים הגיעו לכבודנו לתחנה.( רעש של אנשים נכנסים ובאים, צעקות, בלגן) ואז הוא אמר לי להסתכל הצידה, הסתכלתי, ולא האמנתי! בבית אנחנו מהיחידים שיש לנו תמונה של הרבי ואבא שלי שומר עליה באיזה מאתיים עטיפות,  אז בהתחלה כמעט לא זיהיתי.

כן, ניחשתם כבר, זה היה הרבי הריי״צ אבי הכלה, שהגיע ברכבת וכל האנשים הגיעו לכבודו כמובן… ולא לכבודי…

**בער׳ל:** טוב, אחרי זה הזכרתי לאברמ׳ל שאבא ואמא אמרו, בעיקר אמא,  שהוא חייב ללכת לישון ולא להשתתף בסעודה המיוחדת שהתקיימה בלילה שלפני החתונה. אבל מסתבר שלאברמ׳ל היו תוכניות משלו...

**אברמ׳ל:** כן, קצת לא נעים לי לספר לכם איך התחמקתי החוצה עם פיג'מה. אני רק רציתי להציץ דרך החלון ואז מיד ללכת לישון, כמו שאמא ביקשה. באמת!

צעדתי בשקט אחרי בער׳ל. חוץ משלולית אחת בינונית עם כמה חלזונות בפנים ( רעש של דריכה בשלולית) וחתולה אחת קטנה ( יללה)  אני לא חושב שזה הפריע למישהו. בער׳ל נכנס פנימה ואני מצאתי כמה לבנים (רעש של גרירת לבנים) שהעמדתי. שוב החתולה הגיעה. לא יודע מה היא רצתה ממני. נעמדתי בזהירות ומה שראיתי בחלון היה שווה אפילו את הבושות לחמוק החוצה לקור הזה עם הפיג'מה. כל התמימים רקדו במעגל גדול והרבי הרי"יצ רקד באמצע..איך אומרים הסופרים? נשימתי נעצרה!!! זה היה כל כך קדוש ומיוחד. לראות מקרוב כל כך את הרבי. כמעט זלגו לי דמעות. גם בגלל הקדושה וגם בגלל שבער׳ל ראה אותי מהחלון ובא מיד להחזיר אותי למיטה. מחר החתונה! ואני חייב המון כח. הצטערתי שלא הצלחתי לראות את החתן הקדוש שכולם מדברים עליו.  נשאר לי לקוות שבחתונה עצמה אצליח יותר לראות את החתן.

**בער׳ל:** למחרת יצאנו ממש מוקדם עם בגדי שבת לחתונה. מסתבר שלא רק אנחנו חשבנו על הרעיון המקורי הזה לצאת מוקדם, כי האזור כולו היה מלא באנשים שהגיעו גם הם מוקדם. מעודי לא ראיתי כמות כזו של אנשים יחד…. אלפי אנשים!

**אברמ׳ל:** ממש דאגתי, איך אצליח לראות ככה את החתן? ואת הרבי? אבל לאחי בער׳ל היו תוכניות… נעמדנו על איזו מרפסת גבוהה וככה יכולנו לראות את האלפים שהגיעו לחופה. פתאום ראיתי מרחוק את הרבי הרייצ .( ד' בבות ברקע) וואו! ואת החתן. הבן של רבי לוי יצחק, הרב של יקטרינוסלב. הוא באמת נראה קדוש וטהור כזה כמו שתארו אותו…..כמה דחיפות! כמה אור במקום של החופה! רציתי לשאול את בער׳ל כמה שאלות אבל הוא השתיק אותי מיד. ייאמר לזכותו שבזכות זה הצלחתי לשמוע חלושות את הרבי הרייצ מברך את הברכות של החופה. לא יודע מה להגיד לכם, אבל לי זה הזכיר ממש מעמד הר סיני. אולי גם את ההרגשה של מוצאי יום כיפור כשמרגישים בלב חזק את הנפש האלוקית מאירה.

**בער׳ל:** אני הייתי קצת מוטרד מהשאלה איפה נמצאים ההורים של החתן, ומדוע לא הגיעו לחתונה. שאלתי והסבירו לי שהם מאחורי "מסך הברזל" הרוסי, הם לא יכלו לצאת ולבוא. השמועה אומרת שהם שלחו מברקים לבביים חמים ומלאי ברכות לקראת החתונה, וכן שבבית שלהם, למרות הסכנה, הם עורכים בליל החתונה התוועדות שמחה, בה ישתתפו איתם בשמחתם, כל יהודי העיר.

**אברמ׳ל:** עכשו אנחנו כבר בדרך חזור. מקווה שאצליח להעביר לחברים שלי בחיידר קצת ממה שחוינו.

(צפירות רכבת),

**בער׳ל:** מעבר לחוויה המיוחדת שזכינו לה, ברור שהתאריך הזה, י"ד בכסלו, יזכר לדורות, ותהיה לו משמעות עמוקה. כי זה היום שבו נעשינו כולנו קשורים לחתן הרבי.